CELEX: C2005/006/47
Language: da
Date: 2005-01-08 00:00:00
Title: Sag C-439/04: Anmodning om præjudiciel afgørelse forelagt ved dom afsagt den 7. oktober 2004 af Cour de cassation de Belgique (1. afdeling) i sagen Axel Kittel mod Etat Belge

8.1.2005   
            
            
               DA
            
            
               Den Europæiske Unions Tidende
            
            
               C 6/25
            
         Anmodning om præjudiciel afgørelse forelagt ved dom afsagt den 7. oktober 2004 af Cour de cassation de Belgique (1. afdeling) i sagen Axel Kittel mod Etat Belge
   (Sag C-439/04)
   (2005/C 6/47)
   Processprog: fransk
   Ved dom afsagt den 7. oktober 2004, indgået til Domstolens Justitskontor den 19. oktober 2004, har Cour de cassation de Belgique (1. afdeling) i sagen Axel Kittel mod Etat Belge forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Er princippet om merværdiafgiftens neutralitet til hinder for, at annullation af en købsaftale i medfør af en national civilretlig bestemmelse, hvorefter aftalen er en nullitet, idet den er i strid med den offentlige orden på grund af sælgerens ulovlige formål, kan indebære tab af retten til at fradrage afgiften for en afgiftspligtig person, når en levering af goder er foretaget til den afgiftspligtige person, der har indgået aftalen i god tro uden kendskab til den svindel, som sælgeren har begået?
            
         
               2.
            
            
               Forholder det sig anderledes, når aftalens nullitet skyldes svindel med selve merværdiafgiften?
            
         
               3.
            
            
               Forholder det sig anderledes, når det ulovlige formål med salgsaftalen, der i henhold til national ret medfører nullitet, er merværdiafgiftssvindel, der er kendt af begge aftaleparter?